# **DECIZIA ETAPEI DE ÎNCADRARE**

## Nr. număr din zz.ll.aaaa

proiect

Ca urmare a solicitării de emitere a acordului de mediu adresate de **SC COSTI ZOOTEHNIA SRL**, cu sediul în Str. soseaua Arad-Iratosu, Nr. km 16, Iratoşu , Judetul Arad, , înregistrată la APM Arad cu nr. 8281/08.06.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 23.08.2017, că proiectul **,,Construire adăpost deschis pentru animale”** propus a fi amplasat în Arad, Intravilan spre Iratoş, jud. Arad, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. e – Instalaţii pentru creşterea intensive a animalelor de fermă, altele decât cele incluse în anexa nr.1;

b) mărimea proiectului;

Terenul pe care se propune investiţia este înscris în CF nr.343079 Arad şi este teren intravilan viran. Proiectul de **,,Construire adăpost deschis pentru animale”** se va realiza pe teren în extravilan, categoria de folosinţă curţi construcţii şi arabil conform extras CF. Destinaţia şi folosinţa actuală conform CU nr.858/08.05.2017 este Fermă zootehnică. De jur împrejur, obiectivul este învecinat cu terenuri agricole, astfel, la est teren neproductiv şi canal ANIF 100 m, la nord, vest şi sud terenuri agricole.

**Total teren = 128869 mp,** conform CF.

**1.Obiectivul propus:**

Clădire propusă (grajd deschis) cu suprafaţa de 4032 mp şi va adăposti un număr de 480 vaci lapte.

|  |  |  |
| --- | --- | --- |
| Destinaţia | Existent (mp) | Propus (mp) |
| Zonă construcţii agricole | 17.883 | 21.980 |
| Zonă drumuri-trotuare | 727 | 727 |
| Zonă platforme | 7.810 | 7.810 |
| Zonă spaţii verzi amenajate | 22.300 | 30.000 |
| Zonă teren agricol | 78.740 | 66.943 |
| Zonă şanţuri-bălţi | 1.409 | 1.409 |
| TOTAL | 128.869 | 128.869 |

Realizarea proiectului este necesară datorită creşterii capacităţii de producţie.

Grajdul deschis va fi racordat la reţelele edilitare existente pe amplasament şi anume apă şi curent electric.

c) cumularea cu alte proiecte:

În incinta unde urmează a fi implementat proiectul există o unitate automată pentru muls vaci, cu tancuri de răcire, autorizată şi care nu face obiectul documentaţiei de faţă.

Pe amplasament în prezent sunt 8 corpuri de clădire în care beneficiarul îşi desfăşoară activitatea, atât pentru producţie cât şi anexe.

Investiţia se realizează pe un amplasament pe care există construcţii reglementate prin acte administrative, de către APM Arad.

d) utilizarea resurselor naturale:

Alimentarea cu apă se va asigura din forajul de apă de medie adâncime, existent şi autorizat. Acesta are debit care satisface necesarul de apă pentru animale.

Dejecţiile provenite de la adăpostul deschis propus, vor fi colectate cu un utilaj special dotat cu racletă, aspirator şi tanc de acumulare, după care vor fi deversate în bazinul betonat existent pe amplasament, în vederea fermentării. Nu este cazul de ape tehnologice. Impactul asupra mediului nu este semnificativ, acesta fiind ameliorat prin planurile de feritilizare a terenurilor proprii din grupul de firme şi managementul deşeurilor animaliere pe care beneficiarul le-a întocmit şi le administrează, cât şi prin procentul mic de ocupare a terenului de către construcţii agricole şi zootehnice.În urma lucrărilor specifice şantierului, vor rezulta un volum de 300 mc pământ excavat, care va fi folosit pentru sistematizarea pe vertical a terenului, acesta fiind perfect plan. Nu vor fi externalizate volume de pământ rezultat.

e) producţia deşeurilor:

Deşeurile menajere şi urbane vor fi colectate în pubele şi vor fi preluate de un operator autorizat. Dejecţiile animaliere vor fi colectate cu un utilaj special dotat cu racletă, aspirator şi tanc de acumulare, după care vor fi deversate în bazinul betonat de retenţie existent, de 6000 mc.Deşeurile animaliere vor fi imediat scoase şi stocate în camera frig până la preluarea lor de către o firmă specializată în incinerarea acestora. Deşeurile medicale rezultate în urma tratamentelor effectuate animalelor, vor fi colectate într-o pubelă specială, respectând standardele epidemiologice şi sanitar-veterinare actuale şi periodic predate către un agent economic specializat.

Şantierul nu este generator de deşeuri considerabile, construcţia fiind metalică. Posibilele deşeuri ce rezultă din ambalajele a diferitelor accesorii folosite în şantier, prin grija beneficiarului, constructorul va colecta deşeurile inerte şi ambalajele în container metallic pentru ca să fie predate spre depozitare unui operator economic specializat.

f) emisiile poluante, inclusiv zgomotul şi alte surse de disconfort:

Nu vor avea un impact semnificativ asupra populaţiei sau mediului.

g) riscul de accident, ţinându-se seama în special de substanţele şi de tehnologiile utilizate:

Titularul de proiect va lua măsuri în vederea prevenirii accidentelor.

**2.Localizarea proiectului**:

2.1. utilizarea existentă a terenului: - aceeaşi utilizare;

2.2. relativa abundență a resurselor naturale din zona, calitatea si capacitatea regenerativă a acestora: nu este cazul;

2.3. capacitatea de absorbţie a mediului, cu atenție deosebită pentru:

**a)** zonele umede: nu este cazul;

**b)** zonele costiere: nu este cazul;

**c)** zonele montane si cele împădurite: nu este cazul;

**d)** parcurile şi rezervaţiile naturale: nu este cazul;

**e)** ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale si bazine piscicole amenajate etc.: - nu este cazul.

**f)** zonele de protecţie specială, mai ales cele desemnate prin Ordonanţa de urgenta a Guvernului [nr. 57/2007](Doc:1070005703/18) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului național - Secțiunea a III-a - zone protejate, zonele de protecţie instituite conform prevederilor Legii apelor [nr. 107/1996](Doc:960010702/1), cu modificările si completările ulterioare, şi Hotărârea Guvernului [nr. 930/2005](Doc:1050093003/2) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:

Distanţele faţă de zone de locuit sunt următoarele: cartier Westfield Arad – 3 km, localitatea Sânpaul – 2 km. Proiectul nu intră sub incidenţa Convenţiei privind evaluarea impactului asupra mediului în contextul transfrontalier.

**g)** ariile în care standardele de calitate a mediului stabilite de legislație au fost deja depășite: - nu este cazul;

**h)** ariile dens populate: - nu este cazul.

peisajele cu semnificație istorica, culturala si arheologica: - nu este cazul.

**3. Caracteristicile impactului potențial:**

**a)** extinderea impactului: aria geografică şi numărul persoanelor afectate: - nu se va modifica suprafaţa de teren pe care actualmente se derulează activitatea;

**b)** natura transfrontieră a impactului: nu este cazul;

**c)** mărimea și complexitatea impactului: - impactul generat de implementarea proiectului nu va fi resimţit în afara proiectului;

**d)** probabilitatea impactului: - nesemnificativă;

**e)** durata, frecvenţa şi reversibilitatea impactului: - nu este cazul.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- investiţia menţionată mai sus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

**Condiţiile de realizare a proiectului:**

- respectarea documentaţiei depuse la APM Arad;

- respectarea tuturor actelor/avizelor de reglementare emise de către alte autorităţi şi a legislaţiei în vigoare;

- se va urmări ca prin activitatea desfăşurată să nu se producă poluări ale factorilor de mediu;

*I. Pe perioada lucrărilor de construire:*

- organizarea de şantier va fi amenajată în lateral dreapta zonei de amplasare a clădirii, între bazinul vidanjabil şi ultimul grajd realizat, pe o platformă de pietriş compactat. Vor fi amplasate două barăci metalice şi 1 toaletă ecologică, precum şi realizarea unor platforme de balast compactat pentru materiale de construcţie şi utilaje.

- pentru realizarea investiţiei sunt necesare mai multe etape:1. În faza de construire este realizată construcţia, inclusiv reţelele edilitare necesare, apă curentă de la forajul propriu şi energie electrică de la branşamentul existent, 2. Punerea în funcţiune fază în care sunt verificate şi probate toate elementele neconstructive a.î. să nu pună în pericol viaţa îngrijitorilor şi a animalelor, 3. Exploatarea, fază în care se trece la popularea grajdului cu animale şi începerea procesului de creştere a animalelor în acest grajd, 4. Refacerea şi folosirea ulterioară – nu este cazul în această situaţie datorită specificului şi activităţii beneficiarului.

- folosirea unor utilaje şi mijloace de transport silenţioase;

- alimentarea cu carburanţi a utilajelor se va face la unităţi autorizate;

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

**a) Protecţia calităţii apelor:**

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol;

-platformele existente au pante de scurgere pentru apele pluviale şi dirijate către spaţiile verzi proprii;

- pe perioada lucrărilor de construire muncitorii vor utiliza o toaletă ecologică care va fi amplasată în incinta fermei;

**b) Protecţia calităţii aerului:**

- utilizarea unor trasee optime şi umectarea căilor de rulare în perioadele secetoase;

- curățirea zilnică a căilor de acces;

- se vor asigura condiţii pentru depozitarea în siguranţă a materialelor de construcţie, astfel încât să nu blocheze căile de acces, de asemenea să nu poată fi antrenate de vânt sau de apele pluviale;

- se vor realiza platforme betonate pentru trafic greu în partea cu accesele, care se vor racorda cu cele existente deja şi cu zona de acces din domeniul public, fără ca acestea din urmă să fie modificate.

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă);

- se va asigura încadrarea indicatorilor de calitate ai aerului la limita incintei în prevederile Legii 104/2011 - privind calitatea aerului înconjurător.

**c) Protecţia solului şi a subsolului:**

- se vor lua măsuri pentru îndepărtarea de pe teren a deşeurilor inerte şi nepericuloase rezultate în urma lucrărilor;

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.);

- la terminarea lucrărilor terenul neocupat va fi curăţat**;**

- decoperta va fi utilizată în totalitate pentru amenajarea spaţiilor verzi;

- pământul în exces din excavaţii va fi folosit în totalitate pentru umpluturi;

- aplicarea de material absorbant pe suprafeţele de sol afectate de scurgerile de produse petroliere. Dacă s-au produs scurgeri importante pe sol, va fi decopertată porţiunea afectată şi se va reface cu sol vegetal.

**d) Gestionarea deşeurilor:**

- deşeurile menajere vor fi colectate, în pubele, urmând a fi preluate de operatori economici autorizaţi;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- se interzice depozitarea de pământ excavat sau materiale de construcţii în afara amplasamentului obiectivelor şi în locuri neautorizate, pământul excavat va putea fi folosit pentru reamenajarea, restaurarea terenului;

- amenajarea unor spații corespunzătoare pentru depozitarea temporară a deşeurilor rezultate;

- deşeurile rezultate din excavaţii (steril, sol vegetal) vor fi depozitate temporar în interiorul zonei arondate planului, pentru utilizarea ulterioară a acestora;

- deşeurile rezultate din lucrările de construcţie se vor preda în vederea reciclării/valorificării către operatori economici autorizaţi în acest sens,

-Dejecţiile împreună cu aşternutul de paie şi resturi de furaje, vor fi transportate direct pe terenurile agricole şi administrate ca fertilizant, conform Codului de bune practici agricole pentru protecţia împotriva poluării cu nitraţi din surse agricole.

**e) protecţia biodiversităţii - spaţii verzi:**

- se va realiza refacerea ecologică a zonelor afectate de execuţia lucrărilor;

- organizarea activităţii se va realiza astfel încât impactul asupra peisajului să fie cât mai redus;

- se va respecta suprafaţa de spaţiu verde propus prin proiect şi anume 30.000 mp.

*II. Pe perioada de exploatare a proiectului:*

Alimentarea cu apă se va asigura din forajul de apă de medie adâncime, existent şi autorizat. Acesta are debit care satisface necesarul de apă pentru animale.

Utilizarea apei din foraj se va face în scop igienico sanitar.

Dejecţiile rezultate ca urmare a populării fermei de animale (purin), vor fi colectate cu un utilaj special dotat cu o racletă, aspirator şi tanc de acumulare după care vor fi deversate şi stocate într-un bazin impermeabil şi etanş de retenţie existent pe amplasament, în vederea fermentării. În grajduri vor exista pardoseli impermeabile din beton care nu vor permite poluarea solului, implicit a apelor subterane. În incintă, platformele vor fi betonate.

Canalul ANIF din zonă este la o distanţă de peste 100 m faţă de amplasamentul grajdurilor. Purinul va fi aspirat cu un utilaj special, dotat cu racletă aspirator şi tanc de acumulare, acesta fiind apoi deversat în bazinul etanş şi impermeabil cu o capacitate de 6000 mc, în vederea fermentării înainte de împrăştierea controlată pe terenul agricol.

**Se vor respecta prevederile**

- O.U.G. 195/2005 aprobată prin Legea 265/2006 privind protecţia mediului cu modificările şi completările ulterioare;

- Legii nr. 211/2011 (r) 1 privind regimul deşeurilor;

- Legii nr. 104/2011 privind calitatea aerului înconjurător;

- H.G. 445/2009 privind evaluarea impactului anumitor proiecte publice și private asupra mediului,

- H.G. nr. 525/1996 republicată în 2002 pentru aprobarea Regulamentului general de urbanism;

- H.G. nr. 188/2002 pt. aprobarea unor norme privind condițiile de descărcare în mediul acvatic a apelor uzate, cu modificările şi completările ulterioare,

- H.G 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase cu modificările şi completările ulterioare,

- Regulamentul (UE) nr. 142/2011 de punere în aplicare a Regulamentului (CE) nr. 1069/2009 de stabilire a unor norme sanitare privind subprodusele de origine animală  și produsele derivate care nu sunt destinate consumului uman  și de punere în aplicare a Directivei 97/78/CE;

- Ordinul administrație publică nr. 1182/1270/2005 privind aprobarea Codului de bune practici agricole pentru protecţia apelor împotriva poluării cu nitriţi din surse agricole,

- STAS nr. 10009/1988 privind acustica urbană,

- STAS 12574-87 aer din zone protejate.

Documentaţia conţine:

-Notificare privind solicitarea acordului de mediu-elaborată de solicitant, înregistrată la APM cu nr.8281/2184/08.06.2017,

-Chitanţă nr.29141/08.06.2017 privind tariful de mediu emisă de APM Arad,

-Plan de situaţie şi plan de încadrare în zonă,

-Proces verbal de verificare a amplasamentului,

-Decizia etapei de evaluare initiala nr.8829/16.06.2017,

-Memoriul de prezentare a proiectului, înregistrată la APM cu nr. 11279/3059/27.07.2017,

-Dovada publicării anunţului în Jurnalul din 03.08.2017,

-Notificare nr.539/23.06.2017 eliberată de Direcţia de Sănătate Publică,

-Aviz nr.7639/19.06.2017 eliberat de Direcţia Sanitară Veterinară şi pentru Siguranţa Alimentelor Arad,

-Acord tehnic ANIF nr.52/29.06.2017 eliberat de Agenţia Naţională de Îmbunătăţiri Funciare Filiala Teritorială Timiş-Mureş Inferior Unitatea de Administrare Arad,

-Proces verbal şedinţă CAT nr.12735 din 23.08.2017,

-Solicitare completări nr.12740 din 23.08.2017,

-Completări înregistrate la APM Arad cu nr.17939/4979/R/09.11.2017,

-Aviz de gospodărire a apelor nr. 61 din 19.10.2017 eliberat de Administraţia Naţională Apele Române Administraţia Bazinală de Apă Mureş Sistemul de Gospodărirea Apelor Arad,

-Punct de vedere emis de către Inspectoratul pentru Situaţii de Urgenţă Vasile Goldiş nr.667/17/SU-AR din 23.10.2017,

-Certificat de înregistrare seria B nr. 1614928 eliberat de Oficiul Registrului Comerţului de pe lângă Tribunalul Arad.

Titularul va notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare.

La finalizarea investiției titularulva notifica în scris **APM Arad şi G.N.M - CJ Arad** în vederea efectuării unui control de specialitate pentru verificarea şi întocmirea procesului verbal de constatare a respectării prevederilor deciziei etapei de încadrare.

**La finalizarea lucrărilor activitatea necesită revizuirea autorizației de mediu.**

Prezenta decizie este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Dana Monica **DĂNOIU**

Şef serviciu AAA

Adina **ORĂŞAN**

Întocmit,

Elisabeta **TRUŢĂ**